Z  á  p  i  s  n  i  c  a

z rokovania Komisie na vyhodnotenie vyhláseného osobitného ponukového konania dňa 05.06.2025
zriadenej podľa § 8a ods. 6 

zákona č. 278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie vyhláseného osobitného ponukového konania na prevod predmetného nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Temeš, obec Temeš, zapísaného v katastri nehnuteľností vedenom Okresným úradom Prievidza, katastrálny odbor na LV č. 40 a to :
· pozemok KN-C parc. č. 2/1, druh pozemku zastavaná plocha a nádvorie o výmere 23 m2, podiel 1/1, 
· pozemok KN-C parc. č. 2/2, druh pozemku zastavaná plocha a nádvorie o výmere 19 m2, podiel 1/1, 
· pozemok KN-C parc. č. 2/3, druh pozemku zastavaná plocha a nádvorie o výmere 24 m2, podiel 1/1,
bola menovaná Opatrením prednostu Okresného úradu Trenčín JUDr. Petra Paráka pod č. OU-TN-OO-2025/005027-7 zo dňa 05.06.2025, a to v nasledovnom zložení:

predseda komisie:
Ing. Daniela Machavová

členovia:

JUDr. Jana Habáňová




JUDr. Peter Filo




Ing. Ľubica Pilátová



Ing. Jana Hôrková

Nakoľko predmetom osobitného ponukového konania je nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov (ďalej len „zákon“), ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.


Dňa 06.12.2024 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručenie ponúk. Lehota začala plynúť dňa 07.12.2024 a uplynula dňa 07.01.2025. Žiaden zo správcov majetku štátu na ponuku nereagoval. Ponukové konanie na predmetný nehnuteľný majetok nebolo úspešné.


Ponukové konanie na predmetný nehnuteľný majetok nebolo úspešné, preto začal Okresný úrad Trenčín v súlade s § 8a „zákona“ uskutočňovať osobitné ponukové konanie.


Dňa 13.03.2025 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 14.03.2025 a uplynula dňa 31.03.2025. Primeraná cena predmetnej nehnuteľnosti bola podľa § 8a ods. 3 „zákona“ Okresným úradom Trenčín stanovená na 2.690,- €, slovom dvetisícšesťstodeväťdesiat eur. 

Okresný úrad Trenčín požadoval zloženie zábezpeky vo výške 200,- €, slovom dvesto eur, na účet IBAN: SK59 8180 0000 0070 0018 0074. 

Na zverejnenú ponuku Okresného úradu Trenčín formou vyhlásenia osobitného ponukového konania boli v stanovenej lehote, t.j. do 31.03.2025, doručené dve cenové ponuky od záujemcov:

· Ján Matieska, bytom Žilina ......................................... cenová ponuka: 2.700,-€
· EW Distribution, s.r.o., IČO: 47 402 598

sídlo: Lazaretská 3/A, 811 08 Bratislava...................... cenová ponuka:    350,-€


Cenová ponuka záujemcu Jána Matiesku bola v súlade s § 8a ods. 2 písm. c) „zákona“ vylúčená z osobitného ponukového konania, nakoľko záujemca na určený účet Ministerstva vnútra SR nezložil do dňa 31.03.2025 zábezpeku vo výške 200,- €.


Záujemca spoločnosť EW Distribution, s.r.o. na určený účet Ministerstva vnútra SR zložil do dňa 31.03.2025 zábezpeku vo výške 200,-€. Cenovú ponuku záujemcu spoločnosti EW Distribution, s.r.o. nemožno v súlade s § 8a ods. 1 „zákona“ akceptovať v rámci vyhláseného osobitného ponukového konania, nakoľko nebola predložená za podmienok určených vo vyhlásenom osobitnom ponukovom konaní.


Vzhľadom k tomu, že ani jeden záujemca nesplnil určené podmienky vyhláseného osobitného ponukového konania na prevod predmetného nehnuteľného majetku štátu, bola dňa 09.04.2025 opakovane zverejnená v registri ponúkaného majetku štátu, v časti osobitné ponukové konania, ponuka na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 10.04.2025 a uplynula dňa 28.04.2025. Primeraná cena predmetných nehnuteľností bola podľa § 8a ods. 8 „zákona“ znížená o 10 %, čo predstavuje sumu 2.421,- €, slovom dvetisícštyristodvadsaťjeden eur. 

Okresný úrad Trenčín požadoval zloženie zábezpeky vo výške 200,- €, slovom dvesto eur, na účet IBAN: SK59 8180 0000 0070 0018 0074. 

Na zverejnenú ponuku Okresného úradu Trenčín formou vyhlásenia osobitného ponukového konania bola v stanovenej lehote, t.j. do 28.04.2025, doručená jedna cenová ponuka od záujemcu:

· Správcovské pozemkové družstvo, IČO: 56 674 317, sídlo: Gen. M. R. Štefánika 57/B, 916 01 Stará Turá (cenová ponuka doručená Okresnému úradu Trenčín dňa 17.04.2025)


Vyhodnotenie ponúk osobitného ponukového konania bolo stanovené na deň 29.04.2025. 

Na začiatku zasadnutia komisie jej predseda Ing. Daniela Machavová oboznámila členov komisie s dôvodmi zriadenia komisie. Jej úlohou bolo vyhodnotiť cenové ponuky záujemcov na prevod vlastníctva nehnuteľného majetku štátu nachádzajúceho sa v k. ú. Temeš, obec Temeš.

Komisia Okresného úradu Trenčín na vyhodnotenie vyhláseného osobitného ponukového konania predmetného nehnuteľného majetku štátu sa oboznámila so Znaleckým posudkom č. 233/2024, vo veci: stanovenie odhadu všeobecnej hodnoty nehnuteľností: pozemok KN-C parc. č. 2/1, druh pozemku zastavaná plocha a nádvorie o výmere 23 m2, podiel 1/1, pozemok KN-C parc. č. 2/2, druh pozemku zastavaná plocha a nádvorie o výmere 19 m2, podiel 1/1 a pozemok KN-C parc. č. 2/3, druh pozemku zastavaná plocha a nádvorie o výmere 24 m2, podiel 1/1, zapísané na LV č. 40, obec Temeš, k. ú. Temeš, pre účel - právne úkony podľa zákona č. 278/1993 Z. z. o správe majetku štátu v znení neskorších predpisov zo dňa 29.11.2024, vyhotoveným Ing. Viera Herdová, Námestie hraničiarov č. 18, 851 03 Bratislava, znalcom v odbore Stavebníctvo, odvetvie Odhad hodnoty nehnuteľností pod evidenčným číslom 914724.


Všeobecná hodnota predmetných nehnuteľností bola v Znaleckom posudku č. 233/2024, určená na sumu 2.688,18 €, zaokrúhlene 2.690,- €. Primeraná cena predmetných nehnuteľností bola podľa § 8a ods. 8 „zákona“ znížená o 10 %, čo predstavuje sumu 2.421,- €.


Komisia Okresného úradu Trenčín na vyhodnotenie vyhláseného osobitného ponukového konania predmetného nehnuteľného majetku štátu za osobnej prítomnosti všetkých jej členov skonštatovala, že obálka otváraná predsedom komisie Ing. Danielou Machavovou spĺňala náležitosti vyhláseného osobitného ponukového konania, bola doručená v stanovenej lehote a pred otváraním bola zalepená. Cenová ponuka záujemcu bola nasledovná:

· Správcovské pozemkové družstvo......................................... cenová ponuka:    2.543,-€


Cenová ponuka záujemcu Správcovské pozemkové družstvo bola v súlade s § 8a ods. 2 písm. c) „zákona“ vylúčená z osobitného ponukového konania, nakoľko záujemca na určený účet Ministerstva vnútra SR nezložil do dňa 28.04.2025 zábezpeku vo výške 200,- €.

Dňa 30.04.2025 bolo opakovane zverejnená v registri ponúkaného majetku štátu, v časti osobitné ponukové konania, ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 01.05.2025 a uplynula dňa 19.05.2025. Primeraná cena predmetných nehnuteľností bola podľa § 8a ods. 8 „zákona“ znížená o 30 %, čo predstavuje sumu 1.883,- €, slovom tisícosemstoosemdesiattri eur. 

Okresný úrad Trenčín požadoval zloženie zábezpeky vo výške 180,- €, slovom stoosemdesiat eur, na účet IBAN: SK59 8180 0000 0070 0018 0074. 

Žiadny záujemca v stanovenej lehote, t.j. do 19.05.2025, nesplnil určené podmienky v súlade s vyhláseným osobitným ponukovým konaním a neponúkol za majetok štátu kúpnu cenu najmenej vo výške primeranej ceny zníženej o 30 %.

Vzhľadom k tomu bola dňa 20.05.2025 opakovane zverejnená v registri ponúkaného majetku štátu, v časti osobitné ponukové konanie, ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 21.05.2025 a uplynula dňa 03.06.2025. Primeraná cena predmetných nehnuteľností bola podľa § 8a ods. 8 „zákona“ znížená o 60 %, čo predstavuje sumu 1.076,- €, slovom tisícsedemdesiatšesť eur. 

Okresný úrad Trenčín požadoval zloženie zábezpeky vo výške 100,- €, slovom sto eur, na účet IBAN: SK59 8180 0000 0070 0018 0074. 

Na zverejnenú ponuku Okresného úradu Trenčín formou vyhlásenia osobitného ponukového konania bola dňa 26.05.2025, teda v stanovenej lehote do 03.06.2025, doručená jedna cenová ponuka od záujemcu:

· Ján Matieska, bytom Žilina ......................................... cenová ponuka: 1.080,-€


Vyhodnotenie ponuky osobitného ponukového konania bolo stanovené na deň 05.06.2025. 

Na začiatku zasadnutia komisie jej predseda Ing. Daniela Machavová oboznámila členov komisie s dôvodmi zriadenia komisie. Jej úlohou bolo vyhodnotiť cenové ponuky záujemcov na prevod vlastníctva nehnuteľného majetku štátu nachádzajúceho sa v k. ú. Temeš, obec Temeš.


Komisia Okresného úradu Trenčín na vyhodnotenie vyhláseného osobitného ponukového konania predmetného nehnuteľného majetku štátu sa oboznámila so Znaleckým posudkom č. 233/2024, vo veci: stanovenie odhadu všeobecnej hodnoty nehnuteľností: pozemok KN-C parc. č. 2/1, druh pozemku zastavaná plocha a nádvorie o výmere 23 m2, podiel 1/1, pozemok KN-C parc. č. 2/2, druh pozemku zastavaná plocha a nádvorie o výmere 19 m2, podiel 1/1 a pozemok KN-C parc. č. 2/3, druh pozemku zastavaná plocha a nádvorie o výmere 24 m2, podiel 1/1, zapísané na LV č. 40, obec Temeš, k. ú. Temeš, pre účel - právne úkony podľa zákona č. 278/1993 Z. z. o správe majetku štátu v znení neskorších predpisov zo dňa 29.11.2024, vyhotoveným Ing. Viera Herdová, Námestie hraničiarov č. 18, 851 03 Bratislava, znalcom v odbore Stavebníctvo, odvetvie Odhad hodnoty nehnuteľností pod evidenčným číslom 914724.


Všeobecná hodnota predmetných nehnuteľností bola v Znaleckom posudku č. 233/2024, určená na sumu 2.688,18 €, zaokrúhlene 2.690,- €. Primeraná cena predmetných nehnuteľností bola podľa § 8a ods. 8 „zákona“ znížená o 60 %, čo predstavuje sumu 1.076,- €.


Komisia Okresného úradu Trenčín na vyhodnotenie vyhláseného osobitného ponukového konania predmetného nehnuteľného majetku štátu následne za osobnej prítomnosti všetkých jej členov na svojom zasadnutí dňa 05.06.2025 skonštatovala, že obálka s cenovou ponukou záujemcu Jána Matiesku spĺňa všetky náležitosti vyhláseného osobitného ponukového konania, bola doručená na Okresný úrad Trenčín v stanovenej lehote, pred otváraním bola zalepená a záujemca Ján Matieska zložil finančnú zábezpeku na určený účet Ministerstva vnútra SR dňa 26.05.2025, teda v stanovenej lehote do 03.06.2025. Predseda komisie Ing. Daniela Machavová následne otvorila obálku s cenovou ponukou záujemcu Jána Matiesku a oznámila členom komisie, že cenová ponuka záujemcu bola nasledovná:
· Ján Matieska, bytom Žilina ......................................... cenová ponuka: 1.080,-€


Na základe uvedeného Komisia Okresného úradu Trenčín na vyhodnotenie vyhláseného osobitného ponukového konania predmetného nehnuteľného majetku štátu skonštatovala, že záujemca Ján Matieska splnil podmienky vyhlásenia osobitného ponukového konania.

Záver:
Komisia Okresného úradu Trenčín na vyhodnotenie vyhláseného osobitného ponukového konania na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Temeš, obec Temeš, zapísaného v katastri nehnuteľností vedenom Okresným úradom Prievidza, katastrálny odbor na LV č. 40, ako: pozemok KN-C parc. č. 2/1, druh pozemku zastavaná plocha a nádvorie o výmere 23 m2, podiel 1/1, pozemok KN-C parc. č. 2/2, druh pozemku zastavaná plocha a nádvorie o výmere 19 m2, podiel 1/1 a pozemok KN-C parc. č. 2/3, druh pozemku zastavaná plocha a nádvorie o výmere 24 m2, podiel 1/1, skonštatovala, že vyhlásenie osobitného ponukového konania je úspešné, nakoľko záujemca Ján Matieska splnil určené podmienky a vzhľadom na výsledok osobitného ponukového konania odporúča JUDr. Petrovi Parákovi, prednostovi Okresného úradu Trenčín, aby Okresný úrad Trenčín uzatvoril v súlade s § 11 zákona č. 278/1993 Z. z. o správe majetku štátu v znení neskorších predpisov s Jánom Matieskom kúpnu zmluvu o prevode vlastníctva nehnuteľného majetku štátu v dočasnej správe Okresného úradu Trenčín.  

Ing. Daniela Machavová, predseda komisie, v.r.
JUDr. Jana Habáňová, člen komisie, v.r.
JUDr. Peter Filo, člen komisie, v.r.
Ing. Ľubica Pilátová, člen komisie, v.r.
Ing. Jana Hôrková, člen komisie, v.r.
